Alexandra, o fată de 17 ani din Bucureşti, e dispărută de 3 zile. Adolescenta fost dată în urmărire la nivel naţional
Alexandra Raluca Dumitrescu, o fată în vârstă de 17 ani, din Bucureşti, a fost dată în urmărire la nivel naţional, după ce a plecat de acasă marţi, 19 martie, şi nu s-a mai întors. Familia a dat-o dispărută miercuri, 20 martie.
Poliţia Capitalei solicită sprijinul cetăţenilor pentru găsirea unei minore care, în cursul zilei marţi, 19 martie, a plecat de la adresa de domiciliu din Sectorul 4 şi nu a mai revenit.
"Minora dispărută se numeşte Alexandra Raluca Dumitrescu, este în vârstă de 17 ani şi are o înălţime de 1,65 m, greutate 80 kg, ten deschis, păr şaten, ochi albaştri", informează un comunicat al Direcţiei Generale a Poliţiei Municipiului Bucureşti.
Alexandra Raluca Dumitrescu, dispărută de 3 zile în Bucureşti. Adolescenta a fost dată în urmărire la nivel naţional
Potrivit DGPMB, la data dispariţiei, fata purta o geacă vişinie, pantaloni negri şi pantofi negri.
Poliţiştii au demarat procedurile de depistare a persoanei în cauză, aceasta fiind dată în urmărire la nivel naţional. Cei care au văzut-o sau pot oferi detalii sunt rugaţi să anunţe Poliţia Capitalei, apelând numărul unic de urgenţă 112.